《病中倦卧偶思年二十四时寓居东坪与诸生夜读赋玩月诗微吟一过神思洒然遂次旧韵》
明代·吴与弼

旧吟诵罢病魂清，犹幸灵台一点明。锻鍊虽然愧金锡，战兢不点步渊冰。

未容馀日甘衰朽，尚拟诸生更老成。世泽依然诗礼在，好将尘虑静中澄。

作者简介：（1391—1469）江西崇仁人，初名梦祥，字子傅，吴溥子。十九岁即决心专治程朱理学，不应科举。天顺元年以石亨荐，授左谕德，固辞不拜。所著《日录》，悉言生平所得。胡居仁、陈献章、娄谅等均其弟子。学者称康斋先生，有《康斋文集》。